Aamulehti: Talvisodan arvostus noussut selvästi - Kotimaa - Uutiset - MTV.fi
Aamulehti: Talvisodan arvostus noussut selvästi
Kotimaa Julkaistu 28.11.2009 06:55 (Päivitetty 30.11.2009 11:50)
Suomalaiset arvostavat talvisotaa selkeästi aiempaa enemmän, selviää Aamulehden teettämästä kyselystä.
Sama tutkimus tehtiin 20 vuotta sitten. Mielipidemuutos näkyy etenkin nuorissa: 15-24-vuotiaat ovat valmiita korostamaan talvisodan muistoa vanhempia hanakammin.
Nuoret arvioivat vanhempia ikäluokkia useammin, että Suomi säilytti itsenäisyytensä talvisodan ansiosta. 65 vuotta täyttäneet ovat kriittisimpiä ja heissä on eniten niitä, jotka pitävät sodan uhrauksia tarpeettomina.
Talvisodan syttymisestä on maanantaina kulunut 70 vuotta.
TNS Gallupin tekemään kyselyyn haastateltiin marraskuussa tuhatta suomalaista.
Helsinki-Turku-moottoritie poikki Joulupukki julisti joulun avatuksi Napapiirillä